b'\n_START_ARTICLE_\nMoelva (Lillesand)\n_START_SECTION_\nVannkraft\n_START_PARAGRAPH_\nLillesand Elektrisitetsverk ble startet som et privat selskap i 1916. Det ble bygget stemmer (demninger) i alle sidevassdrag til Moelva, demning ved Helvetesfossen og r\xc3\xb8rgate ned til kraftstasjonen p\xc3\xa5 Tingsaker. Denne hadde en turbin pa 150 hk, en generator p\xc3\xa5 125 kW og en oljetransformator p\xc3\xa5 7 kW, og leverte str\xc3\xb8m til byen pluss distriktet Fossbekk \xe2\x80\x93 \xc3\x98vre Tingsaker. Kraftstasjonen ble overtatt av Aust-Agder Kraftverk og nedlagt i 1970.\n_START_SECTION_\nFiske\n_START_PARAGRAPH_\nMoelva er igjen sj\xc3\xb8\xc3\xb8rretf\xc3\xb8rende i den nederste delen. Det er Lillesand kommune som har st\xc3\xa5tt for b\xc3\xa5de tilrettelegging og rydding av elvebunnen samt bygd en terskelsdam i nedre del av vassdraget. Videre oppover er det ogs\xc3\xa5 bygget fisketrapper og dammer i Moelva i 2004, slik at sj\xc3\xb8\xc3\xb8rreten skal komme seg opp b\xc3\xa5de Tingsakerfossen og Helvetesfossen. _NEWLINE_Planen var \xc3\xa5 \xc3\xa5pne sj\xc3\xb8\xc3\xb8rretfisket for publikum i 2006/2007. Den 23.august 2006 ble det imidlertid funnet store menger d\xc3\xb8d \xc3\xb8rret i nedre del av Moelva. Det var avrenning av surt vann til elva fra utbyggingsarbeidene p\xc3\xa5 Storemyr industriomr\xc3\xa5de som f\xc3\xb8rte til fisked\xc3\xb8den.'